CELEX: 32020R1164
Language: da
Date: 2020-08-06 00:00:00
Title: Kommissionens gennemførelsesforordning (EU) 2020/1164 af 6. august 2020 om indrømmelse af en midlertidig undtagelse fra visse bestemmelser i gennemførelsesforordning (EU) 2019/2072 for så vidt angår foranstaltninger for at forhindre indslæbning og spredning i Unionen af skadegøreren Agrilus planipennis Fairmaire fra Canada og USA

7.8.2020   
               
               
                  DA
               
               
                  Den Europæiske Unions Tidende
               
               
                  L 258/6
               
            
         KOMMISSIONENS GENNEMFØRELSESFORORDNING (EU) 2020/1164
         af 6. august 2020
         om indrømmelse af en midlertidig undtagelse fra visse bestemmelser i gennemførelsesforordning (EU) 2019/2072 for så vidt angår foranstaltninger for at forhindre indslæbning og spredning i Unionen af skadegøreren Agrilus planipennis Fairmaire fra Canada og USA
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 41, stk. 2, og
         ud fra følgende betragtninger:
         
                     (1)
                  
                  
                     Rådets direktiv 2000/29/EF (2) er blevet ophævet og erstattet af forordning (EU) 2016/2031, hvorimod bestemmelserne i dets bilag er blevet erstattet af bestemmelserne i Kommissionens gennemførelsesforordning (EU) 2019/2072 (3).
                  
               
                     (2)
                  
                  
                     
                        Agrilus planipennis Fairmaire er en skadegører, der er opført i del A i bilag II til forordning (EU) 2019/2072 som en skadegører, der ikke vides at forekomme i Unionen. Den er også opført som en prioriteret skadegører i Kommissionens delegerede forordning (EU) 2019/1702 (4).
                  
               
                     (3)
                  
                  
                     Det fremgår af oplysninger, som Kommissionen indsamlede under to kontrolbesøg i forbindelse med to audit i Canada og USA i 2018, at anvendelsen af de betingelser, der er fastsat i del A, kapitel I, punkt 2.3, litra b), i bilag IV til direktiv 2000/29/EF, ikke verificeres tilstrækkeligt før eksport. Ved Kommissionens gennemførelsesafgørelse (EU) 2018/1959 (5) blev indførsel til Unionen af træ af Fraxinus L., Juglans ailantifolia Carr., Juglans mandshurica Maxim., Ulmus davidiana Planch. og Pterocarya rhoifolia Siebold & Zucc. med oprindelse i Canada og USA (»træet«) derfor kun tilladt i henhold til officielle erklæringer som omhandlet i del A, kapitel I, punkt 2.3, litra a) og c), i bilag IV til direktiv 2000/29/EF. Gennemførelsesafgørelse (EU) 2018/1959 udløb den 30. juni 2020.
                  
               
                     (4)
                  
                  
                     I bestemmelserne i punkt 87 i bilag VII til forordning (EU) 2019/2072 fastsættes særlige krav for at forhindre indslæbning og spredning i Unionen af skadegøreren Agrilus planipennis Fairmaire via træ med oprindelse i visse tredjelande. Bestemmelserne i del A, kapitel I, punkt 2.3, litra b), i bilag IV til direktiv 2000/29/EF er nu afspejlet i punkt 87, litra b), i bilag VII til forordning (EU) 2019/2072.
                  
               
                     (5)
                  
                  
                     I lyset af resultaterne af Kommissionens audit i Canada og USA i 2018 anses det fortsat for hensigtsmæssigt kun at tillade indførsel til Unionen af træ af Fraxinus L., Juglans ailantifolia Carr., Juglans mandshurica Maxim., Ulmus davidiana Planch. og Pterocarya rhoifolia Siebold & Zucc. med oprindelse i disse tredjelande i henhold til officielle erklæringer som omhandlet i punkt 87, litra a) og c), i bilag VII til forordning (EU) 2019/2072
                  
               
                     (6)
                  
                  
                     Denne forordning bør finde anvendelse indtil den 30. juni 2023, således at punkt 87 i bilag VII til forordning (EU) 2019/2072 kan tages op til revision på grundlag af den videnskabelige og tekniske udvikling.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Som en undtagelse fra bestemmelserne i punkt 87 i bilag VII til forordning (EU) 2019/2072 tillades kun indførsel til Unionen af træ af Fraxinus L., Juglans ailantifolia Carr., Juglans mandshurica Maxim., Ulmus davidiana Planch. og Pterocarya rhoifolia Siebold & Zucc. (»træet«), som beskrevet i bilaget til nærværende forordning, med oprindelse i Canada og USA i henhold til officielle erklæringer som omhandlet i nævnte punkt 87, litra a) og c).
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den finder anvendelse indtil den 30. juni 2023.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
         
            (3)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).
         
            (4)  Kommissionens delegerede forordning (EU) 2019/1702 af 1. august 2019 om supplerende regler til Europa-Parlamentets og Rådets forordning (EU) 2016/2031 med henblik på at opstille en liste over prioriterede skadegørere (EUT L 260 af 11.10.2019, s. 8).
         
            (5)  Kommissionens gennemførelsesafgørelse (EU) 2018/1959 af 10. december 2018 om en undtagelse fra Rådets direktiv 2000/29/EF for så vidt angår foranstaltninger for at forhindre indslæbning og spredning i Unionen af skadegøreren Agrilus planipennis Fairmaire gennem træ med oprindelse i Canada og USA (EUT L 315 af 12.12.2018, s. 27).
      
      
         
            BILAG
            
               Træet, som omhandlet i artikel 1
            
            Ved »træet« forstås træ som beskrevet i følgende tabel:
            
                        Planter, planteprodukter og andre objekter
                     
                     
                        KN-koder
                     
                  
                        Træ af Fraxinus L., Juglans ailantifolia Carr., Juglans mandshurica Maxim., Ulmus davidiana Planch. og Pterocarya rhoifolia Siebold & Zucc., dog ikke i form af
                        
                                    —
                                 
                                 
                                    flis, spåner, savsmuld og træaffald, som helt eller delvis stammer fra sådanne træer
                                 
                              
                                    —
                                 
                                 
                                    træemballage i form af pakkasser, tremmekasser, tromler og lignende pakningsgenstande, lastpaller og lignende, pallerammer samt garneringstræ, uanset om det faktisk anvendes til transport af genstande af enhver art, undtagen garneringstræ, der understøtter træsendinger, består af træ af samme type og kvalitet som træet i sendingen og opfylder de samme plantesundhedsmæssige EU-krav som træet i sendingen,
                                    men inklusive træ, der ikke har bevaret sin naturlige runding, samt møbler og andre genstande fremstillet af ubehandlet træ.
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00